આ અંગે મળતી માહિતી અનુસાર સુરત રેન્જ આઇજીની ઓપરેશન ગૃપની ટીમના માણસો કડોદરા વિસ્તારમાં પેટ્રોલીંગમાં હતા તે દરમ્યાન ઓપરેશન ગૃપની ટીમના અ. હે. કો મહેન્દ્રભાઈ શનાભાઈ તથા અજીતસિંહ ગોવિંદસિંહ નાઓને ખાનગી રાહે બાતમી મળી હતી કે પલસાણા તાલુકાનાં નિયોલ ગામે હળપતિવાસમાં રહેતી શકુબેન નિરંજન બુધિયાભાઈ (શાહુ) રાઠોડ નાઓએ પોતાના ઘરમાં તેમજ નિયોલ ગામની સીમમાં આવેલ વાલમ ફાર્મ નજીક શેરડીના ખેતરમાં ભારતીય બનાવટનો વિદેશી દારૂ તેમજ બિયરનો જથ્થો સંતાડયો છે.